open-index/open-wikipedia-markdown huggingface dataset:
Sun City, Noordwes

**Sun City** is 'n luukse kasino en vermaaklikheidskompleks in die Noordwesprovinsie van Suid-Afrika. Dit is twee ure se ry vanaf Johannesburg en 'n entjie buite die stad Rustenburg geleë. Die kompleks grens aan die Pilanesbergwildreservaat. Verskeie konserte en geleenthede, soos die Huisgenoot-Skouspel, Mejuffrou Suid-Afrika en Nedbank Gholfuitdaagtoernooi, word gereeld hier aangebied.

## Geskiedenis 
duimnael|links|Die *Brug van Tyd* wat op die Vermaaklikheidsentrum uitkyk
duimnael|links|*The Palace of the Lost City* in Sun City
Sun City is deur die hotelmagnaat Sol Kerzner as deel van sy hotelgroep, Sun International, ontwerp. Die amptelike opening het op 7 Desember 1979 plaasgevind. Sun City is in die destydse bantoestan van Bophuthatswana geleë.

Omdat Bophuthatswana 'n onafhanklike staat was, kon hulle vermaak en geleenthede wat in Suid-Afrika verbode was aanbied. Dobbelhuise was onder andere in Suid-Afrika verbied, vir skynbaar etiese redes. Dit, gekombineer met die gunstige ligging ten opsigte van Pretoria en Johannesburg, het verseker dat Sun City gou 'n gewilde vakansiebestemming geword het. Baie bekendes het al daar oorgebly, waaronder: Frank Sinatra, Queen, Boney M., Elaine Paige en Black Sabbath.

Verskeie belangrike bokstoernooie is in die jare 70's en 80's by Sun City aangebied. In 1994, 2000 en 2010 is die Wêreld Sterkman-kompetisie hier gehou.

## Kompleks 
Sun City het vier hotelle:
* *Sun City Hotel*;
* *Cascades Hotel*;
* *The Cabanas*; en
* *The Palace of the Lost City*.

Ander fasiliteite sluit in:
* Sun City Vakansieklub
* Twee gholfbane (beide is deur Gary Player ontwerp): 
** die *Lost City-gholfbaan* en die
** Gary Player Buiteklub (*Gary Player Country Club*).

## Sien ook 
* Lys van dorpe in Suid-Afrika

## Verwysings 
## Eksterne skakels 
* Sun International se webtuiste 
*
Peleus

[duimnael|upright|Peleus laat Achilles in Chiron se sorg, deur die Edinburg-skilder, omstreeks 500 v.C., (Nasionale Argeologiese Museum, [Athene)]]

**Peleus** (Grieks: **Πηλεύς**) was ’n held in die Griekse mitologie en die pa van Achilles. Hy was die seun van Aiakos, die koning van Aigina en Endeïs. Hy en sy broer Telamon was vriende van Herakles en was in sy ekspedisie teen die Amasones, sy oorlog teen koning Laomedon, en saam met hom in sy soektog na die Heilige Graal.

## Mite 
Peleus en Telamon het hul halfbroer Phokos doodgemaak, waarskynlik in ’n jagongeluk, en het gevlug om straf vry te spring. In Phthia is Peleus deur Eurytion gereinig vir Phokos se dood. Hy is daarna met Antigone, Eurytion se dogter, getroud. Peleus het Eurytion egter per ongeluk tydens ’n jagtog doodgemaak en van Phthia weggevlug.

duimnael|220px|regs|Peleus met sy bruid Thetis, bord van omstreeks 500–475 v.C.
Hy is in Iolkos deur Akastos gereinig vir die dood van Eurytion. Astydameia, Akastos se vrou, het verlief geraak op Peleus, maar hy het haar weggewys. Uit vergelding het sy ’n boodskap na Antigone gestuur dat Peleus met Akastos se dogter gaan trou; waarop Antigone haarself hang.

Daarna het Astydameia vir Akastos vertel dat Peleus haar probeer verkrag het. Hy het Peleus saam op ’n jagtog geneem, sy swaard weggesteek en hom alleen gelos net voor ’n aanval deur ’n groep sentoure. Chiron, die wyse sentour (of Hermes, volgens ’n ander bron), het Peleus se swaard teruggegee en Peleus het ontsnap. Hy het Iolcus geplunder en Astydameia se ledemate afgekap, en toe sy leër oor die ledemate laat marsjeer.

Ná Antigone se dood is Peleus met die seenimf Thetis getroud en by haar het hy Achilles gehad. As trougeskenk het Poseidon vir Peleus twee onsterflike perde gegee: Balios en Xanthos. Hul bruilof was egter ook die begin van die rusie wat gelei het tot die Oordeel van Paris en eindelik die Trojaanse Oorlog.

## Achilles 
Thetis het haar seun onkwesbaar probeer maak. Sy het hom in die Styx-rivier gedompel en sy hele lyf het onkwesbaar geword, behalwe waar sy hom aan sy haksteen vasgehou het (vandaar die uitdrukking "Achilleshiel" vir iemand se grootste swak punt). Peleus het Achilles daarna vir die sentour Chiron gegee om groot te maak.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Peleus*

## Bronne 
* Apollodoros, *Bibliotheke* I, ix, 16 en III, ix,2 en xii, 6- xiii,7; *Epitoom* vi, 13
* Apollonios van Rhodos, *Argonautika* IV,805- 879
* Ovidius, *Metamorfose* VIII, 299-381
* Homeros, *Ilias* XVIII, 78-87
* Catullus, Gedig 64
* Euripides, *Andromache*
Lys van stadions in Suid-Afrika

Die volgende is 'n **lys van stadions in Suid-Afrika** volgens kapasiteit.

## Ou stadions 
Die volgende stadions bestaan nie meer nie, is vervalle of word nie meer gebruik nie:

## Sien ook 
* Stadion
Amasone (dubbelsinnig)

:Die term **Amasone** kan verwys na: 

* Amasones, ’n legendariese nasie van vrouevegters in die Griekse mitologie.
* Amasonerivier in Suid-Amerika.
* Amasonewoud, ’n vogtige breëblaarwoud in die Amasone-kom.
Ikaros

duimnael|*Ikaros*, deur Hendrik Goltzius.
duimnael|Weeklag oor Ikaros, deur Herbert James Draper.

**Ikaros** (Grieks: Ἴκαρος) is ’n karakter in die Griekse mitologie. Hy was die seun van Daidalos en is die bekendste vir sy poging om van Kreta af te ontsnap, wat sy dood tot gevolg gehad het.

## Ontsnapping van Kreta 
duimnael|links|*Daidalos en Ikaros*, deur Frederic Leighton, omstreeks 1869.
Ikaros se pa, Daidalos, ’n talentvolle Atheense vakman, het probeer ontsnap van Kreta, waar hy en sy seun gevange gehou is deur Minos, die koning vir wie hy die labirint gebou het om die minotourus (halfman, halfbul) te hou. Daidalos is verban omdat hy vir Minos se dogter, Ariadne, ’n stuk tou gegee het om Teseus, Minos se vyand, te help om in die labirint te oorleef en die minotourus te verslaan.

Daidalos het twee paar vlerke van was en vere vir hom en sy seun gemaak. Voordat hulle van die eiland af weg is, het Daidalos sy seun gewaarsku om nie te na aan die son of die see te vlieg nie. Oorstelp deur die wonder om te vlieg het Ikaros nuuskierig deur die lug geswiep. Hy het egter te na aan die son gekom, die was het gesmelt en die vere het afgeval. Ikaros het in die see geval.

Griekse skrywers het ook ’n meer realistiese weergawe van die verhaal gegee: dat hulle eintlik per boot gevlug en Ikaros toe oorboord geval en verdrink het. Daarna het Herakles vir hom ’n graftombe opgerig.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Icarus*

## Bronne 
* Graves, Robert, (1955) 1960. *The Greek Myths*, seksie 92 *passim*
* Smith, William, red. *A Dictionary of Greek and Roman Biography and Mythology*
* Pinsent, J. (1982). *Greek Mythology*. New York: Peter Bedrick Books.

## Eksterne skakels 
* Daidalos en Ikaros – Engelse vertaling van Ovidius
Dozi

**Dozi** (gebore **Hendrik Christoffel Opperman** op 23 Maart 1964) is 'n Suid-Afrikaanse sanger wat oor kultuurgrense bekend is vir sy Afrikaanse, Engelse en Zoeloe optredes. Van sy treffers sluit in: *Ou Ryperd* ('n heropname), *Tussen Jou en My*, ''Staan Net 'n Bietjie Stil* en *Maybe my Baby''.

Dozi is gebore in Hluhluwe in Natal en het al op 'n vroeë ouderdom begin sing. In 1999 word sy eerste album, "Mercy", vrygestel. Die album is in Zoeloe opgeneem. Sy tweede album, "Op Aanvraag", word in 2001 in Afrikaans uitgegee.

## Diskografie 
Albums vrygestel:
* Mercy, 1999 (debuut album)
* Op Aanvraag, 2001
* Storm op die Horison, 2001
* Siyaya... Ons gaan, 2003
* Rockin' the world, 2003
* Dozi Live in the Rendezvous (DVD), 2004
* Kruispad, 2004
* Grootste Treffers, 2006
* Kom ´n Bietjie Binne, 2006
* Wat Kom Nou?, 2007
* Creedence Clearwater Revival, 2008 
* Voel So Reg, 2009
* It Takes Two (saam met Nianell), 2009
* Voel so reg, 2009
* 2 Vir Een, 2010
* Terug by die begin, 2011
* Rockin' The World 2 (CD), 2012
* Icon, 2014
* Hande Vol Genade (CD), 2014
* 20 Goue Rock 'n Roll Treffers (CD), 2015
* Vrede, 2020
* Rusbanksessies, 2020

## Sien ook 
* Lys van Suid-Afrikaanse musikante

## Eksterne skakels 
* Dozi se amptelike webtuiste
*
Andriëtte Norman

**Andriëtte Norman** (gebore 17 Oktober 1987, Brackenfell, Kaapstad, Suid-Afrika), ook bekend as **Andriëtte***,* is 'n Afrikaanse sangeres. Sy het al verskeie kere tydens KKNK en Huisgenoot-Skouspel opgetree. Van haar treffers sluit in: "Napoleon" (geskryf deur Steve Hofmeyr), "Dinge" en "Sewe Oseane" (geskryf deur Rudi Claase), "Storm in my hart" (geskryf deur Munro du Toit) en "Dink aan my".

Norman is in 2007 aangewys as die naaswenner in die Suid-Afrikaanse TV-sangkompetisie *Idols*. Haar debuutalbum, *Diamant,* is in 2008 vrygestel. In 2009 palm sy 'n Vonk-prys vir *Beste Kontemporêre Vroulike album* in. Haar tweede album, *Dink aan my* is in 2009 uitgegee en haar derde, *Vat my hoër,* in 2011. In 2014 ontvang sy 'n Ghoema-toekening in die kategorie *Beste Kontemporêre Vroulike album* vir die album *Wat rym met liefde*.

## Uitbeelding 
Sy matrikuleer in 2004 aan Hoërskool Brackenfell in Kaapstad, Suid-Afrika.

## Loopbaan 
Norman bring na hoërskool haar beroepsloopbaan as skoonheidsterapeut op die been, maar vestig haar aandag voltyds op sang nadat sy in 2007 'n tweede plek in die *Idols*-sangkompetisie behaal het. 'n Nederlandse weergawe van hierdie liedjie is ook deur Belinda Kinnaer opgeneem.

## Diskografie 
### Ateljeealbums 
* 2008: *Diamant*
* 2009: *Dink aan my *
* 2011: *Vat my hoër*
* 2013: *Wat rym met liefde*
* 2015: ''Pêrel vir 'n kroon*
* 2020: *Hartsland*

### Versamelalbums 
* 2007: *Idols Season 4: Love Is All Around''

## Verwysings 
## Sien ook 
* Lys van Suid-Afrikaanse musikale kunstenaars

## Eksterne skakels 
* 
* 
*
Anneli van Rooyen

**Anneli van Rooyen** (gebore 25 Februarie 1961) is 'n bekende Afrikaanse sangeres. Sy is in 1979 as die algehele wenner van die ATKV se Crescendo aangewys. Van haar treffers sluit in: *Sewe sakke sout*, *Neem my op vlerke*, *Seemeeu!*, *Ek lewe* en *Seënbede*.

Van Rooyen ly aan trigeminale neuralgie, 'n toestand wat tot ernstige pyn aan die regterkant van haar gesig lei. Sy het al verskeie breinoperasies ondergaan om die toestand te behandel.

Op 26 Januarie 2020 is Anneli ook ingehuldig as 'n lewende legende in die Suid-Afrikaanse legendesmuseum. Sy was een van slegs 20 legendes van wie daar ook 'n borsbeeld gemaak is.

## Diskografie 
* Neem My Saam, 1980
* Ken Jy My?, 1982
* Kleinverlang, 1983
* Ek Wil Jou Ken, 1984
* Ek Lewe, 1986
* Vanaand Gaan Die Volkies Koring Sny, 1988
* Soos Ou Vriende, 1988
* Voel Die Lewe, 1989
* Ek Glo, 1990
* Daar´s Musiek, 1992
* Meer En Meer, 1996
* Treffers Op Versoek, 1998
* Halleluja, 2002
* Seënbede, 2003
* Weerklink Halleluja, 2003
* Nogtans sal ek sing, 2015

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Van Rooyen se Facebook-bladsy
* 
* 
*
Liefling (die movie)

***Liefling (die movie)*** is 'n Afrikaanse rolprent wat op 19 November 2010 in teaters landwyd in Suid-Afrika begin draai het. Die rolprent is van Engelse onderskrifte voorsien om dit vir 'n wyer gehoor toeganklik te maak.

*Liefling* is deur Paul Krüger van Hartiwood films en Linda Korsten, Gé Korsten se dogter, vervaardig en sy het dit aan hom opgedra. Bryan Webber is die regisseur. Die rolprent se webtuiste beskryf dit as die *eerste grootskerm Afrikaanse musiekblyspel ("musical") in meer as 30 jaar*.

## Genre 
Die rolprent is 'n musiekblyspel.

## Hoofrolspelers 
* Bobby van Jaarsveld
* Lika Berning (van den Berg)
* Marlee van der Merwe
* Elize Cawood
* Rouel Beukes
* Sonja Herholdt
* Kurt Darren
* Willem Botha
* Anna Davel
en andere.

## Sien ook 
* Lys van Afrikaanse rolprente

## Verwysings 
## Eksterne skakels 
* Die rolprent se amptelike webtuiste
*
Ster-Kinekor

**Ster-Kinekor** is 'n Suid-Afrikaanse rolprentmaatskappy. Die maatskappy is gestig in 1969 toe 20th Century Fox besluit het om hulle Suid-Afrikaanse teaters aan Sanlam, 'n versekeringsmaatskappy, te verkoop.

## Eksterne skakels 
* Ster-Kinekor se webtuiste
Irene van Wyk

**Irene van Wyk** (* 24 September 1965 – † 12 Oktober 2009) was ’n Afrikaanse sangeres wat veral geestelike liedjies gesing het. Sy was vantevore met die musiekpromotor Louis van Wyk getroud gewees. Sy was ook ’n mede-aanbieder op KykNET se skinderprogram, Glitterati gewees.

Van Wyk is op 12 Oktober 2009 in 'n motorongeluk op die R50 naby Delmas oorlede.

## Diskografie 
* Lyne Van Jou Lyf – Ons Geliefde Sterre Sing Saam met Irene, 2009
* In U Spore, 2007
* Lyne Van Jou Lyf – Duette, 2005
* 18 Gewildste Treffers, 1999
* Evergreen, 1997
* Vrou/Woman, 1996
* Die Ander Ek, 1994

## Verwysings 
## Sien ook 
* Lys van Suid-Afrikaanse musikante

## Eksterne skakels 
* 
*
Mathys Roets

**Mathys van As Roets** (gebore 6 Junie 1966) is 'n Afrikaanse sanger.

Roets is op 6 Junie 1966 in Krugersdorp gebore. Hy tree ook saam met Kevin Leo en Danie Niehaus onder die verhoognaam *Drie van die Bestes* op.

Roets was op 6 April 2009 in 'n ernstige motorfietsongeluk betrokke op pad na die KKNK op Oudtshoorn. Hy het 'n rugbesering opgedoen wat hom permanent in die onderlyf verlam gelaat het.

Hy is ook mede-aanbieder van KykNET se leefstylprogram, *Kamp dit uit*, waar hy saam met Alexa Strachan toer. 'n Woonwa is spesiaal vir hom ingerig om rolstoel-toeganklik te wees.

## Diskografie 
* *Nokturne*, 1996
* *A life in song*, 1997
* *Brug na nêrens*, 2000
* ''Hy's ons man*, 2000
* *Die tyd sal leer*, 2002
* *Sings Leonard Cohen* (DVD), 2005
* *Fluister*, 2007
* *The very best of Cat Stevens*, 2008
* *The very best of Roger Whittaker*, 2008
* *The very best of Neil Diamond*, 2008
* *My storie* (DVD), 2009
* *In retrospeksie*, 2009
* *Reën'', 2020

## Verwysings 
## Sien ook 
* Afrikaanse musiek
* Lys van Suid-Afrikaanse musikale kunstenaars

## Eksterne skakels 
* Roets se amptelike webwerf
*
Penelope (mitologie)

duimnael|regs|220px|*Odusseus en Penelope*, deur Francesco Primaticcio (1563).

**Penelope** (Grieks: Πηνελόπεια/Πηνελόπη) is ’n karakter in die Griekse mitologie. In Homeros se *Odussee* is sy die getroue vrou van Odusseus wat haar vryers aan ’n lyntjie hou tydens haar man se lang afwesigheid.

## Rol in die Odussee 
Penelope is die vrou van die hoofkarakter, Odusseus, die koning van Itaka. Sy het net een seun by hom, Telemachos, wat gebore is net voordat Odusseus in die Trojaanse Oorlog gaan veg het. Sy wag 20 jaar vir haar man om terug te keer – Oduseus veg tien jaar lank in die oorlog en reis daarna nog tien jaar lank. In dié tyd doen sy haar bes om die huweliksaansoeke van 108 vryers van die hand te wys.

Toe Odusseus eindelik terugkeer, vermom as ’n ou boemelaar, vind hy uit Penelope het getrou gebly aan hom. Sy het allerhande maniere uitgedink om haar vryers te laat wag. Een daarvan was om voor te gee sy spin ’n begrafniskleed vir Odusseus se bejaarde pa, en dat sy daarna tussen hulle sal kies. Drie jaar lank trek sy elke aand ’n stuk van die kleed los, totdat iemand haar verraai.

Ná die vermomde Oduseus se terugkeer kondig Penelope aan dat sy sal trou met wie ook al Odusseus se stram boog kan span. Natuurlik is Odusseus die enigste een wat dit regkry en hy wen die kompetisie. Daarna begin hy die vryers doodmaak.

Odusseus se identiteit is nou bekend, maar Penelope kan nie glo dis regtig haar man nie. Sy is bang dis die een of ander god wat hom soos Odusseus vermom het. Sy besluit om hom te toets en gee haar kamermeisie opdrag om die bed in hul slaapkamer te skuif. Odusseus sê egter dit kan nie gedoen word nie omdat hy self die bed gemaak het en die een poot ’n lewende olyfboom is. Eindelik aanvaar Penelope Odusseus se identiteit.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Penelope*

## Bronne 
* Finley, M.I. *The World of Odysseus*, Londen. Pelican Books (1962)
* Atwood, Margaret. *The Penelopiad* – dit vertel die verhaal van Odusseus uit Penelope se oogpunt
* 

## Eksterne skakel 
* *Odyssey* in Engels by die Perseus Project
Antiope

duimnael|regs|*Jupiter en Antiope*, Hendrik Goltzius (omstreeks 1616).
duimnael|regs|*Jupiter en Antiope*, deur Antoine Watteau.

**Antiope** was in die Griekse mitologie die dogter van die riviergod Asopos, volgens Homeros. Haar skoonheid is raakgesien deur Zeus, wat hom soos ’n sater vermom en haar verkrag het. Daarna het Epopeus haar ontvoer en geweier om haar te laat gaan totdat haar oom, Lukos, hom gedwing het.

## Antiope se seuns 
Op pad huis toe het Antiope die lewe geskenk aan ’n tweeling, Amfion en Zetos. Amfion was Zeus se seun en Zetos die seun van Epopeus. Albei is by ’n veewagter gelos om grootgemaak te word.

In Thebe is Antiope toe deur Dirke, die vrou van Lukos, getreiter en sy het na Eleuterai ontsnap. Daar het sy onwetend skuiling gevind in die huis waar haar twee seuns as veewagters gewoon het. Hier is sy ontdek deur Dirke, wat ’n fees daar kom bywoon het. Sy het die twee seuns beveel om Antiope aan die horings van ’n wilde bul vas te bind. Net toe hulle dit wou doen, het die ou veewagter wat hulle grootgemaak het, sy geheim onthul. Die seuns het Dirke toe aan die bul vasgebind omdat sy hul ma so wreed behandel het.

Weens dié daad het Dionisos Antiope met waansin gestraf en sy het doelloos deur Griekeland geswerf totdat sy later gesond gemaak is. Daarna het sy met Fokus van Titorka getrou.

Amfion het ’n bekende sanger en musikant geword nadat Hermes hom ’n goue lier gegee en hom dit leer speel het; Zetos was ’n jagter en veewagter. Vir Grieke van die klassieke tydperk was dié verskil tussen die broers die hoofelement van die verhaal. Amfion is met Niobe getroud en het selfmoord gepleeg ná die dood van sy vrou en kinders. Zetos het met Edon getrou (of soms met Tebe). Die broers is saam in een graf begrawe.

## Verwysings 
: ''Hierdie artikel is merendeels vertaal vanaf die Engelse Wikipedia-artikel :en:Antiope (mother of Amphion)
Tantalos

duimnael|200px|Tantalos se straf, olieskildey deur Gioacchino Assereto (omstreeks 1640's).

**Tantalos** (Grieks: Τάνταλος) was die heerser van die stad "Tantalis", genoem na homself, of "Sipylus", genoem na Berg Sipylus waar die stad geleë was.

## Mitologie 
In die Griekse mitologie was Tantalos die pa van Pelops, Niobe en Broteas, en die seun van Zeus en die nimf Plouto. Hy het later ’n inwoner geword van Tartaros, die plek in die onderwêreld waarheen die grootste oortreders gestuur is. Dis hier waar Odusseus hom gesien het.

Tantalos is aanvanklik verwelkom aan Zeus se tafel op Berg Olimpus. Daar het hy hom wangedra en godespys en nektar gesteel om aan sy mense te gee. Hy het ook geheime van die gode verklap.

## Pelops 
Tantalos was die bekendste daarvoor dat hy sy seun Pelops aan die gode geoffer het. Hy het hom in stukke gesny, gekook en as kos vir die gode voorgesit. Hulle het egter daarvan geweet en dit nie geëet nie. Net Demeter, wat ontsteld was oor die verlies van haar dogter, Persephone, het nie besef wat dit was nie en het ’n stuk van die seun se skouer geëet. Clotho, een van die drie Skikgodinne, het die seun op Zeus se bevel weer lewend gemaak (sy het die dele bymekaargemaak en hulle in ’n heilige pot gekook). 'n Skouer van ivoor is deur Hefaistos gemaak en deur Demeter aan hom gegee. Poseidon het Pelops toe gevange geneem en na Olimpus gevat. Later het Zeus Pelops van Olimpus weggestuur weens sy woede jeens Tantalos.

Tantalos se straf vir sy daad was om in ’n poel onder ’n vrugteboom te staan. Sodra hy vrugte wou pluk om te eet, het die takke buite sy bereik geswaai; as hy wou water drink, het die water weggevloei.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Tantalus*

## Bronne 
* Apollodorus, Bibliotheke III, v, 6
* Apollodorus, Epitome II,1-3
* Ovidius, Metamorfoses IV, 458-9; VI, 172- 76 & 403-11.
* Hyginus, Fabulae 82
* 
* 
* pp 57–61 *et passim*
* *Encyclopaedia Britannica* 1911: "Tantalus"

## Eksterne skakel 
* Die verhaal van Tantalos
Muziic

**Muziik** is 'n internetradio- en musiek-gemeenskapswebwerf wat in die Verenigde State van Amerika gevestig is en in 2009 gestig is. Muziic speel YouTube musiek vervat.

## Eksterne skakels 
* Muziic se tuisbladsy
Sisufos

duimnael|regs|200px|Sisufos se straf, deur Franz von Stuck (1920).

**Sisufos** (Grieks: Σίσυφος), ook **Sisuphos**, was in die Griekse mitologie ’n koning wie se straf in Tartaros was om ’n groot rots tot in ewigheid teen ’n heuwel uit te stoot.

## Skelmstreke 
Sisufos was die seun van koning Aiolos van Thessalië en Enarete, en die stigter en eerste koning van Korinthe. Hy het navigasie en handel bevorder, maar was gierig en skelm. Hy het dit geniet om reisigers en besoekers dood te maak omdat dit hom toegelaat het om ander te oorheers.

Sedert Homeros word Sisufos uitgebeeld as die skelmste van alle mense. Hy het sy niggie verlei, sy broer se troon afgeneem en Zeus se geheime verklap. Hy het onder andere vir die riviergod Asopus vertel waar sy dogter, Aigina, is nadat Zeus haar ontvoer het.

Zeus het Tanatos (die verpersoonliking van die Dood) toe opdrag gegee om Sisufos in kettings na Tartaros te neem. Sisufos het Tanatos skelm gevra om die kettings uit te toets om te kyk hoe hulle werk. Toe het hy Tanatos vasgebind en hom gedreig. Dit het ’n groot bohaai veroorsaak en niemand kon doodgaan nie totdat Ares tussenbeide getree en die Dood bevry het. (Hy was kwaad omdat sy oorloë nie meer pret was nie, want geen van sy teenstanders kon doodgaan nie.) Daarna is Sisufos na Tartaros gestuur.

Voordat hy gesterf het, het hy egter sy vrou gevra om sy liggaam ná sy dood in die middel van ’n openbare plein te gooi in ’n poging om sy vrou se liefde vir hom te toets. Ontsteld omdat sy vrou hom gehoorsaam het, het Sisufos die koningin van die onderwêreld, Persefone, oorreed om hom toe te laat om terug te gaan en sy vrou te gaan uitskel omdat sy nie sy liggaam begrawe het soos ’n liefdevolle vrou sou doen nie. Toe hy eers in Korinthe was, het hy geweier om terug te gaan na die onderwêreld. Hermes moes hom eindelik terugsleep daarheen.

### Sisufos se straf 
As straf vir sy skelmstreke is Sisufos gedwing om ’n groot rots teen ’n steil heuwel uit te stoot, maar net voor hy die spits bereik, het die rots weer teruggerol en dan moes hy van voor af begin.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Sisyphus*
Tanatos

**Tanatos** (Grieks: Θάνατος; dood) was in die Griekse mitologie die verpersoonliking van die Dood. Hy was ’n mindere figuur waarna dikwels verwys word, maar wat selde persoonlik verskyn het.

Hy was die seun van Nyx (Nag) en Erebos (Duisternis) en ’n tweelingbroer van Hipnos (Slaap). Onder sy broers en susters was negatiewe verpersoonlikings soos Momos (blaam), Moros (noodlot), Nemesis (vergelding), Apate (misleiding), Geras (ouderdom) en Eris (onmin), en selfs Charon (wat die veerboot na Hades bestuur het).

Soms word genoem dat Tanatos vereenselwig word met vreedsame sterftes, terwyl die bloeddorstige Keres gewelddadige sterftes verteenwoordig het. Sy pligte as gids vir afgestorwenes is soms oorgeneem deur Hermes en sommige reken hy was bloot ’n aspek van Hermes wat later van hom onderskei is.

Tanatos is soms beskou as genadeloos en baie mense het hom gehaat, maar hy kon maklik uitoorlê word, soos wat die skelm koning Sisufos van Korinthe gedoen het. Zeus het Tanatos opdrag gegee om Sisufos in kettings na Tartaros te neem. Sisufos het Tanatos skelm gevra om die kettings uit te toets om te kyk hoe hulle werk. Toe het hy Tanatos vasgebind en hom gedreig. Dit het ’n groot bohaai veroorsaak en niemand kon doodgaan nie totdat die bloeddorstige god van oorlog, Ares, tussenbeide getree en die Dood bevry het. (Hy was kwaad omdat sy oorloë nie meer pret was nie, want geen van sy teenstanders kon doodgaan nie.)

Sisufos het die Dood ’n tweede keer geflous. Voordat hy gesterf het, het hy sy vrou gevra om sy liggaam ná sy dood in die middel van ’n openbare plein te gooi in ’n poging om sy vrou se liefde vir hom te toets. Ontsteld omdat sy vrou hom gehoorsaam het, het Sisufos die koningin van die onderwêreld, Persefone, oorreed om hom toe te laat om terug te gaan en sy vrou te gaan uitskel omdat sy nie sy liggaam begrawe het soos ’n liefdevolle vrou sou doen nie. Toe hy eers in Korinthe was, het hy geweier om terug te gaan na die onderwêreld. Hermes moes hom eindelik terugsleep daarheen.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Thanatos*

## Eksterne skakels 
* Thanatos by Theoi.com
* Thanatos by Pantheon.org 
* Mitografie: Die Griekse god Thanatos in mite en kuns 
* Stewart, Michael. "Thanatos" *Greek Mythology: From the Iliad to the Fall of the Last Tyrant*
Membranofoon

'n **Membranofoon** is 'n musiekinstrument waarmee klank geproduseer word deur 'n gespanne vel (membraan) te laat vibreer.

Die vibrasie word voortgebring deur:
* slaan op dromme met 'n stok of met die hand; dit is verreweg die algemeenste.
* wrywing of stryk.
* sing of blaas.

[250px|duimnael|[Chladni-patrone op 'n vierkantige plaat.]]
Die vibrasiepatrone in 'n membraan heet Chladni-patrone.
SSC Napoli

**Società Sportiva Calcio Napoli** is 'n sokkerklub uit Napels in die deelstaat Campania in Italië.

## Erelys 
**Italiaans Kampioen** (4)
* 1986-87, 1989-90, 2022-23, 2024-25
**Beker van Italië** (6)
* 1961-62, 1975-76, 1986-87, 2011-12,  2013-14, 2019-20
**Italiaanse Supercup** (3)
* 1990, 2014, 2025
**UEFA Cup** (1)
* 1988-89
**Beker van die Alpe** (1)
* 1966
**Anglo-Italian League Cup** (1)
* 1976

## (ex-)sokkerspelers 
* Alemão
* José Altafini
* Fabio Cannavaro
* Careca
* Ruud Krol
* Diego Maradona
* Omar Sivori
* Dino Zoff
* Gianfranco Zola

## Eksterne skakels 
* SSC Napoli
Sosialisme

duimnael|300px|*New Harmony*, 'n model gemeenskap soos deur Robert Owen in 1838 voorgestel

**Sosialisme** is 'n ekonomiese en politieke stelsel waar die werkers (en nie hul werkgewers nie) beheer oor die produksiemiddele, soos masjinerie en landbougrond uitoefen. Mense wat so 'n koöperatiewe samelewing bepleit word sosialiste genoem. Hulle glo daaraan dat goedere en dienste vir menslike gebruik, en nie vir winste geproduseer moet word nie. Sosialiste glo dat alles in die samelewing deur die koöperatiewe pogings van sy lede vervaardig moet word.

Daar is verskeie vorme van sosialisme, en geen enkele definisie dek die totale spektrum nie. Hulle stem ooreen in die opsig dat die werkers die hulpbronne en produksiemiddele moet besit. Hulle verskil egter van mekaar in terme van die rol van die vryemark en beplanning, asook die rol van bestuurders en die regering se rol in die ekonomie.

## Geskiedenis 
Robert Owen was die eerste sosialis. Sy volgelinge begin hulself in 1841 sosialiste te noem. Hy word steeds as die pionier van die Koöperatiewe Beweging in Brittanje beskou. Hy was van mening dat die werkers die maatskappye waar hulle werk moet besit. Die werkers sal dan die winste regverdig onder mekaar verdeel. Hy het so 'n nuwe model fabriek in New Lanark, Skotland opgerig.

Karl Marx is die bekendste sosialis, maar is eerder die argitek van die teorieë oor sosialisme en kommunisme. Hy het 'n omvattende boek oor kapitalisme, sosialisme en kommunisme geskryf, genaamd "*Die Kommunistiese Manifes*". Friedrich Engels was 'n mede-skrywer, en het baie van Marx se werk en navorsing befonds.

Verskeie sosialistiese politieke partye is gedurende die 19de eeu en vroeë deel van die 20ste eeu gevorm. Linkse politieke partye is oor die algemeen nuwer as hul regse eweknieë.

## Sien ook 
* Kapitalisme
* Kommunisme

## Verwysings 
## Eksterne skakels 
* Basiese inleiding tot sosialisme, kommunisme en marxisme
Banja Luka

**Banja Luka** (Serwies: Бања Лука) is die tweede grootste stad in , met 'n bevolking van 238&nbsp;353, ná die hoofstad Sarajevo. 

Dit is die hoofstad en  grootse nedersetting in die deelstaat Republika Srpska.
[duimnael|280px|senter|Rijeka Krupa, 'n [rivier|stroom wat deur die natuurskoon buite Banja Luka vloei.]]

## Eksterne skakels
Groot Emigrasie

duimnael|regs|250px|'n Poolse banneling. 19de eeuse illustrasie
[duimnael|regs|250px|Poolse emigrante in [België. 19de eeuse illustrasie]]
Die term **Groot Emigrasie** verwys na die emigrasie van Poolse elites ná die November-opstand van 1830. Hierdie opstand teen die Russiese oorheersing is veral deur die adel en dele van die Poolse bourgeoisie gesteun, terwyl die oorgrote meerderheid van die stedelike bevolking asook die onvrye boere nie daarby betrokke was nie. Die Poolse elites het destyds in reaksie teen die politieke situasie in Pole ná die Poolse Delinge gekom waardeur die gebied van die Pools-Litause Gemenebes tussen die Russiese Ryk, die Koninkryk Pruise en die Habsburgse monargie in Oostenryk opgedeel is.

Reeds vanaf die laat 18de eeu het 'n beduidende deel van die Poolse elites na die buiteland begin emigreer om hier 'n nasionale beweging te organiseer. Ná 1831 het die sentrum van Poolse politieke aktiwiteite volledig na die buiteland en vanaf die 1840's ook na die Pruisiese deelgebied verskuif. Die term "Groot Emigrasie" het hierby nie soseer na die getalle Pole in ballingskap verwys nie (hul aantal word op sowat 9&nbsp;000 beraam), maar eerder na die belangrike rol wat hulle in die geskiedenis van die Poolse nasie gespeel het. Die ballinge was oorwegend adellikes wat deel uitgemaak het van die November-opstand se politieke en militêre leierskap, maar ook bekende persoonlikhede uit die Poolse kulturele en geestelike lewe soos die digters Adam Mickiewicz en Juliusz Słowacki (1809-1849), die komponis Frédéric (Pools *Fryderyk*) Chopin en die geskiedkundige Joachim Lelewel.

Die meeste Poolse bannelinge het hulle in Frankryk gevestig. Baie van hulle het later aan die Poolse rewolusies van die jare 1846 en 1848 deelgeneem of waardevolle bystand aan die rewolusionêres verleen, maar ook in ander lande by die rewolusionêre bewegings van 1848 betrokke geraak soos byvoorbeeld in Frankryk, in die klein prinsdomme van Duitsland en Italië, in Oostenryk, Hongarye en die Donou-prinsdomme Wallachië en Moldawië en in die Suid-Amerikaanse lande Argentinië en Uruguay, uiteindelik ook by die Krimoorlog.

Die mislukte rewolusie van 1848 en die Januarie-opstand van 1863-1864 het tot nuwe emigrasiegolwe gelei. Daar was egter ook Poolse emigrante wat hul lewensdoeleindes net in die buiteland kon bereik of deur beperkings genoodsaak was om hul beroepsloopbaan in die buiteland te volg soos Maria Curie-Skłodowska wat vanweë haar geslag en anti-Poolse sanksies nie tot Russiese universiteite toegelaat is nie. Sy het dus besluit om by Franse universeite aansoek om toelating te doen.

## Verwysings
Sarie

***Sarie*** is 'n Afrikaanse vrouetydskrif wat maandeliks deur Media24, 'n filiaalmaatskappy van Naspers uitgegee word. Die tydskrif se slagspreuk is *My Inspirasie*. Die redakteur is **Michelle van Breda**.

## Ontstaan 
***Sarie*** se naam is aan die liedjie My Sarie Marais se titel ontleen. Die tydskrif het oorspronklik *Sarie Marais* geheet, 'n naam wat tydens die eerste uitgawe (6 Julie 1949) sinoniem was met die idee van maghebbende Afrikaanse vroulikheid. Dit was nie die eerste Afrikaanse tydskrif wat op die vrouemark gerig was nie, want *Rooi Rose* het reeds in 1942 die lig gesien onder leiding van Hendrikus Potgieter, beter bekend as die skrywer Mark Preston en *Die Moderne Vrou*, 'n publikasie van die Afrikaanse Pers Beperk, in 1936, maar dit het net sowat 'n jaar bestaan.  Waarskynlik die vroegste voorbeeld van 'n Afrikaanse vrouetydskrif was *Die Boerevrou*, wat van Maart 1919 tot Desember 1931 verskyn het. Ook die *Gereformeerde Vroueblad*, opgerig in Junie 1946 onder leiding van Aletta du Plessis, is ouer as *Sarie*. *Sarie* se inhoud het uit die staanspoor gestrek van mode, skoonheid, huisdekor en kookkuns tot verhoudingsadvies en gesinsvoorligting.

*Sarie* en sy direkte mededinger, *Rooi Rose*, se sirkulasie was jare lank min of meer dieselfde, maar in die eerste kwartaal van 2016 het *Sarie* se sirkulasie teruggesak tot 75&nbsp;844 en die tydskrif so sy plek onder die grootste 10 tydskrifte in Suid-Afrika gekos. In dieselfde tydperk was *Rooi Rose* se sirkulasie 90&nbsp;689, die sesde meeste in die land. In die tweede kwartaal van 2016 het *Rooi Rose* teruggesak tot 63&nbsp;704, vergeleke met Sarie se 71&nbsp;124.

## Sien ook 
* Alba Bouwer, dertien jaar lank adjunkredakteur van *Sarie*.
* Marita van der Vyfer, skrywer wat artikels vir *Sarie* geskryf het.
* Deon Meyer, verhaalskrywer wat vir *Sarie* geskryf het.

## Verwysings 
## Eksterne skakels 
* Die Sarie se tuisblad
Thetis

duimnael|Thetis
**Thetis** (Grieks: Θέτις) is ’n karakter in die Griekse mitologie. Sy was ’n seenimf, een van die 50 Nereïdes.

Een van die mites waarin sy 'n hoofrol in speel is die verkragting van Thetis. Zeus wil haar hê, maar daar is 'n voorspelling dat haar kind magtiger as sy pa sal wees. Hy moedig daarom Peleus, 'n sterweling. aan om met haar te trou. Sy weier egter en daarna verkrag hy haar. Sy veg met hom en verander in 'n vlam, in water, 'n leeuin en in 'n slang, maar hy hou vol. Uiteindelik kry sy 'n baba van hom, wat Achilles genoem word, die groot held van die Ilias. 

## Verwysings
SANZAAR

**SANZAAR** (Suid-Afrika, Nieu-Seeland, Australië en Argentinië Rugby) is die liggaam wat Superrugby en Die Rugbykampioenskap-rugbywedstryde organiseer. SANZAAR vergader jaarliks en bestaan uit die hoof-uitvoerende beamptes van die lidunies.

Dit is in 1996 gestig as ’n gesamentlike onderneming van die Suid-Afrikaanse Rugbyunie, die Nieu-Seelandse Rugbyunie en die Australiese Rugbyunie. Voor die 2016-seisoen is die naam verander na SANZAAR na die insluiting van die Argentynse Rugbyunie as volwaardige lid van die organisasie.

Superrugby en die Drienasiesreeks (nou Die Rugbykampioenskap) is kort ná rugby se oorgang na professionalisme in 1995 geskep. Die konsep is deur Queensland Rugbyunie se hoof-uitvoerende beampte Terry Doyle, Nieu-Suid-Wallis se hoof-uitvoerende beampte David Moffett en die Australiese Rugbyunie se hoof-uitvoerende beampte Bruce Hayman ontwikkel. Om die kompetisie te befonds is *News Limited* genader, en uiteindelik word $555 miljoen oor 10 jaar vir die wêreldwye televisieregte bewillig.

Rian Oberholzer was die eerste voorsitter van SANZAR.

## Sien ook 
* Suid-Afrikaanse Rugbyunie
* Superrugby
* Die Rugbykampioenskap
Agamemnon

**Agamemnon** (Grieks: Ἀγαμέμνων) is ’n karakter in die Griekse mitologie. Hy was die seun van koning Atreus van Micene en self die koning van óf Micene óf Argos. Toe Helena, die vrou van Menelaos, deur Paris van Troje ontvoer word, was Agamemnon die bevelvoerder van die Achajers in die daaropvolgende Trojaanse Oorlog. 

## Etimologie 
Sy naam in Grieks, Ἀγαμέμνων, beteken "baie standvastig", "onbuigbaar".

## Verwysings
Romanz

**Romanz** is 'n Suid-Afrikaanse musiekgroep wat hoofsaaklik Afrikaanse en ligte klassieke liedjies sing. Die groeplede is: Adam Barnard, Andre Venter, Burgerd Botha, Louis Loock.

## Diskografie 
* 2008: *My hele hart*
* 2009: *Bly Getrou*
* 2010: *Ek sal getuig*
* 2010: *Treffers* (lewendige DVD)
* 2011: '*n Duisend drome*
* 2012: *Hou vas*
* 2012: *With All My Heart*
* 2013: *Lig jou stem op*

## Sien ook 
* Lys van Suid-Afrikaanse musiekgroepe

## Verwysings 
## Eksterne skakels 
* Romanz se webtuiste 
* 
*
Ilias

duimnael|links|Bladsye uit die *Ilias*
[duimnael|links|Die sewe beginverse van [Homeros se *Ilias*]]

Die ***Ilias*** of ***Iliade*** (Grieks: Ἰλιάς) is ’n epiese gedig in daktiliese heksameter (sesvoetige verse). Daar word tradisioneel aanvaar dat Homeros dit geskryf het. 

Dit speel af in die Trojaanse Oorlog en gee die gebeure weer tydens ’n geveg tussen koning Agamemnon en die vegter Achilles. Die Trojaanse perd word ook daarin genoem. Die fliek *Troy* gaan oor die Trojaanse Oorlog. Hoewel die verhaal net ’n paar weke in die laaste jaar van die oorlog dek, verwys dit na baie van die Griekse legendes daaroor.

: *Sing van die wrok, o godin, van Pêleus se seun, Achillés die verderflike wrok, wat tienduisende smarte oor die Achajers gebring het, en baie sterk siele van helde voor Hadés geslinger en hulleself ten prooi van die honde en al die roofvoëls beskik het — en die plan van Zeus is voleindig! — ja, vandat Atreus se seun, koning van manne, en die goddelike Achillés vir die eerste keer in twis van mekaar geskei het.*

## Bronne
* 
* 

## Eksterne skakels 
* Fragmente uit die Ilias
Statius

**Publius Papinius Statius** (omstreeks 45-96 n.C.) was ’n Romeinse digter van die 1ste eeu n.C. Hy is in Napels, Italië, gebore. Van sy Latynse gedigte sluit in *Thebaid*, die *Silvae* en die onvoltooide epiese gedig die *Achilleid*.
Nádine

**Nádine** (gebore 28 Februarie 1982 in Durban) is 'n Afrikaanse en Suid-Afrikaanse sangeres. Van haar treffers sluit in: *Kaapse Draai* en *As jy wonder*.

In 2010 maak sy opslae deur die *World Peace Song Festival*-sangkompitisie met haar liedjie ''This Time I Know It's For Real* te wen. Daardeur het sy die eerste Suid-Afrikaner geword wat ooit die eerste plek in die kompetisie ingepalm het.

## Diskografie 
* *Krappies & Krefies*, UNIVERSAL
* *Nádine*, UNIVERSAL
* *You & I*, UNIVERSAL
* *44 Jongste Gunstelinge*, UNIVERSAL
* *Simply Me*, SONY BMG
* *Kaapse Draai Remix*, SONY BMG
* *Mense soos jy*, EMI
* *As jy wonder*, 2007 EMI
* *Nádine 10 Years Live DVD*, 2007 EMI
* *As Jy Wonder* (herverpak), 2007 EMI
* *This Time I Know*, 2008 EMI
* 2011: *Eindeloos*
* *Live in Europe DVD*
* 2012: *Christmas in South Africa*
* 2014: *Skildery*
* 2024: *Retro Remakes''

## Verwysings 
## Sien ook 
* Afrikaanse musiek
* Lys van Suid-Afrikaanse musikale kunstenaars

## Eksterne skakels 
* Nádine se amptelike webtuiste 
* Nádine se Afrikaanse tuisblad 
* 
*
Chemiese energie

Die **Chemiese energie** is die totale energie-inhoud van 'n stof. Hierdie energie is opgesluit in die bindings tussen die atome van 'n stof. Elektrone kan op bepaalde afstande vanaf die kern aangetref word.  Die naaste posisie wat 'n elektron aan die atoomkern gevind kan word, word die grondtoestand genoem, terwyl die ander toestande opgewekte toestande genoem word.  Die afstand van 'n elektron ten opsigte van die kern het 'n invloed op die hoeveelheid potensiële energie wat in 'n stof opgesluit is.  Hoe groter die afstand hoe groter is die opgesluite energie.

Chemiese energie wat opgesluit is in 'n stof kan vrygestel word tydens 'n chemiese reaksie.  Hierdeur word die chemiese bindings in die reagense verbreek, wat energie verbruik en word nuwe atoombindings gevorm, wat energie vrystel.  As daar op die einde meer energie vrygestel word as wat verbruik word is chemiese energie beskikbaar gestel.  Gewoonlik word die energie in die vorm van warmte vrygestel (eksotermiese reaksie) maar soms word ligenergie en elektriese energie (brandstofsel en batterye) vrygestel.
Strandhuis

[duimnael|'n Strandhuis by Misquamicut Beach, Rhode Island, [Verenigde State]]
[duimnael|'n Strandhuis by [Zingst, Pomerania, Duitsland]]

'n **Strandhuis** is 'n huis wat op of naby die strand geleë is, wat as 'n vakansie- of tweede woning vir mense dien wat naweke of vakansietye daar deurbring.

Dit is in Skandinawiese lande al 'n ou tradisie om somerhuise langs die see op te rig.
In Brittanje, Denemarke en ander Noord-Europese lande kan 'n strandhuis as 'n tuishuis ingerig word. Dit is gewoonlik neffens 'n sandstrand by 'n strandoord geleë, en is ontwerp om teen gure weer skuiling te bied, maar word nie ingeruim vir langdurige verblyf nie.

Strandhuise word dikwels vereenselwig met strandtuine, wat met spesiale aanplantings en 'n besondere ontspanningsdoel ontwerp word. Een van die bekendste 20ste eeuse strandtuine is by Dungeness, Engeland, deur Derek Jarman aangelê. Dit spog met plaaslike boumateriaal, inheemse plantegroei en oopheid van die omliggende terrein. Ander strandtuine het al pogings aangewend om afgesonderde mikroklimate te skep. Swembaddens word gereeld by strandtuine aangetref.

## Verwysings 
## Eksterne skakels
Guarulhos

**Guarulhos** is die tweede grootste stad in die Brasiliaanse deelstaat São Paulo en 'n voorstad van die gelyknamige metropool met 'n oppervlakte van 318,014 vierkante kilometer en 'n bevolking van 1,3 miljoen mense in 2009. Dit is die twaalfde grootste geïnkorporeerde nedersetting in die land, beskik oor 'n universiteit, die Universidade Guarulhos, en is die setel van die Rooms-Katolieke diosese Guarulhos.

Guarulhos maak deel uit van die metropolitaanse gebied van São Paulo en grens in die suide en weste aan hierdie stad, in die noorde aan Mairiporã, Nazaré Paulista en Santa Isabel en in die ooste aan Arujá en Itaquaquecetuba. Die internasionale lughawe van São Paulo-Guarulhos (GRU), die grootste in Suid-Amerika, is in die stadsgebied van Guarulhos geleë.

Die naam is aan die inheemse Tupí-taal ontleen en beteken letterlik "eters" of "dikbuike" - 'n verwysing na die oorspronklike bewoners van die gebied.
Daniel Radcliffe

**Daniel Jacob Radcliffe** (gebore 23 Julie 1989) is 'n Britse akteur. Hy is bekend van die Harry Potter-rolprente.

Radcliffe is gebore in Londen. Hy het op 10 jarige ouderdom sy debuut gemaak in BBC se 1999-televisiefilm *David Copperfield*, gevolg deur sy rolprent-debuut in 2001 *The Tailor of Panama*. Op 11-jarige ouderdom is hy as Potter in die reeks se eerste rolprent 'Harry Potter en die Philosopher's Stone' gewerf. Hy het tien jaar lank in die reeks gespeel. Hy was die hoofrol in al agt rolprente. Radcliffe het een van die hoogste betaalde akteurs in die wêreld geword tydens die verfilming van die Potter-films, wêreldwye bekendheid verwerf, en kritieke toekenning vir sy rol gekry.

## Vroeë lewe 
Radcliffe is die enigste seun van Marcia Jeannine Gresham (née Jacobson) en Alan George Radcliffe. Sy moeder is Brits-Joods en was gebore in Suid-Afrika en grootgeword in Essex. Sy vader het in Noord-Ierland grootgework, in 'n Protestantse familie.

Radcliffe het aangedui dat hy 'n akteur wil word op 5 jaar oud.

## Persoonlike lewe 
Radcliffe woon tans in Manhattan, New York Stad.

## Films 
## Verwysings 
## Eksterne skakels
Styx

duimnael|Ets deur G. Doré.

Die **Styx** (Grieks: Στύξ) was ’n rivier in die Griekse mitologie wat die grens gevorm het tussen die aarde en die onderwêreld, dikwels genoem Hades, wat ook die naam van die god van die onderwêreld was. Charon het die afgestorwenes oor die Styx na die onderwêreld geneem.

Dit was ook die naam van die godin wat die rivier verteenwoordig het. Sy was 'n dogter van Nyx.

## Eksterne skakel 
* Theoi Project - Potamos Styx
Epiese Siklus

Die **Epiese Siklus** (Grieks: Επικός Κύκλος) is ’n versameling epiese gedigte wat die verhaal van die Trojaanse Oorlog weergee. Soms word die twee epiese gedigte van Homeros, die *Ilias* en die *Odussee*, ook in die Epiese Siklus ingesluit, maar die term word meestal gebruik vir die gedigte wat nie deur Homerus geskryf is nie om dit te onderskei van dié wat wel syne was.

Buiten die *Ilias* en *Odussee*, het net fragmente van die Epiese Siklus bewaar gebly. Die belangrikste daarvan is ’n gedetailleerde opsomming geskryf deur ene Proklos. Die gedigte is geskryf in daktiliese heksameters.
Odussee

[duimnael|Die nege beginverse van [Homeros se *Odussee*.]]
thumb|*Odusseus en die Sirenes*, deur John William Waterhouse, 1891.

Die ***Odussee*** of ***Odusseia***  (ook geskryf ***Odyssee*** – Grieks: Ὀδύσσεια) is een van twee belangrike, antieke Griekse epiese gedigte wat met Homeros verbind word. Dit is gedeeltelik ’n opvolg op die *Ilias*, die ander werk wat waarskynlik deur Homeros geskyf is. Dit is die tweede werk van die Westerse letterkunde (die *Illias* is die eerste) en is vermoedelik geskryf aan die einde van die 8ste eeu v.C.

Die hoofonderwerp van die gedig is Odusseus (of Odysseus) en sy lang reis huiswaarts ná die val van Troje. Dit neem hom tien jaar om terug te kom op Ithaka ná die tienjarige Trojaanse Oorlog. In sy afwesigheid is aangeneem dat hy dood is, en sy vrou, Penelope, moes in dié tyd hard probeer om ’n klomp vryers aan ’n lyntjie te hou wat graag met die "weduwee" wou trou. 

Die oorspronklike gedig is in ’n mondelinge tradisie geskryf en was bedoel om gesing eerder as gelees te word. Die *Odussee* is geskryf in ’n streeklose poëtiese dialek van Grieks en bestaan uit 12 110 reëls van daktiliese heksameter.

## Verwysings
Achilleïde

Die *Achilleïed* is ’n onvoltooide werk deur Publius Papinius Statius oor die Griekse mitologie wat in 1 127 daktiliese heksameters geskryf is. Dit bestaan uit een boek en ’n deel van ’n tweede, en gaan oor die vroeë lewe van die Griekse vegter Achilles. 

Volgens die voorwoord sou die werk sy hele lewe dek, van geboorte tot met sy dood, onder andere die hele Trojaanse Oorlog, maar die bestaande werk eindig net nadat hy opgeroep is om vir die Grieke te veg. Dit dek veral sy tyd saam met Chiron die sentour en saam met sy moeder, Tetis.
Itatira

**Itatira** is 'n munisipaliteit in die Brasiliaanse deelstaat Ceará.

## Eksterne skakels 
*  Amptelike webwerf
Ovidius

**Publius Ovidius Naso** (20 Maart 43 v.C. – 17 of 18 n.C.), algemeen bekend as **Ovidius**, was ’n Romeinse digter wat veral bekend is vir die *Heroides*, *Amores* en *Ars Amatoria*, drie groot versamelings erotiese gedigte, die *Metamorfoses*, ’n mitologiese heksametergedig, die *Fasti*, oor die Romeinse kalender, en die *Tristia* en *Epistulae ex Ponto*, twee gedigte wat hy in ballingskap aan die Swartsee geskryf het. Hy het ook ’n verlore tragedie, *Medea*, en ander kleiner werke geskryf.
Sarmatisme

duimnael|regs|200px|'n Poolse adellike in Sarmatiese kleredrag
duimnael|regs|200px|Sogenaamde *Karacena*-wapentuig wat in Pole volgens die "Sarmatiese" styl vervaardig is
Die term **Sarmatisme** verwys na die spesifieke kultuur en leefstyl wat Poolse adellikes gedurende die 17de en in die eerste helfte van die 18de eeu ontwikkel het. Hulle historiese uitgangspunt was hul selfbeeld waarin sowel die lae adel - die szlachta - asook die hoë adel - die magnate - hulle genealogiese herkoms op die Sarmate, 'n Asiatiese ruitervolk,  teruggevoer het.

Met hierdie kultuur nou verbonde was die stryd om besondere voorregte (die Goue Vryheid) en die afgrensing teenoor die buurvolke, insluitende die godsdienstige sfeer. Met hul gekonstrueerde historiese verlede het die Poolse adel daarnaas ook sy uitsluitlike aanspraak op die politieke gesag in die Pools-Litause adelsrepubliek en die reg op onbeperkte persoonlike vryheid (veral teenoor die koning as verkose staatshoof) bevestig - 'n voorreg wat in die sogenaamde Liberum veto verskans was.

Die Sarmatisme het groot invloed op die beeldende kuns, argitektuur, literatuur en die alledaagse kultuur uitgeoefen. Kritici het die agteruitgang van Pole-Litaue en die Poolse Delinge in die laat 18de eeu tenminste gedeeltelik aan die konsep van Sarmatisme verwyt en die adellikes van grootheidswaan, onverdraagsaamheid teenoor andersdenkendes asook religieuse en sosiale egoïsme beskuldig.
Goue Vryheid

duimnael|350px|regs|*Die Republiek (Rzeczpospolita) op die hoogtepunt van sy mag. Goue Vryheid. Die Vrye Koninklike Verkiesing van 1573*, deur Jan Matejko
Die historiese term **Goue Vryheid** (Latyn: *Aurea Libertas*, Pools: *Złota Wolność*), soms ook **Goue Vryhede**, **Adelsdemokrasie** of **Adellike Gemenebes** genoem, verwys na 'n unieke politieke stelsel in die Koninkryk Pole (1385-1569) en later, ná die Unie van Lublin (1569), in die Pools-Litause Gemenebes, waarmee die plaaslike adel 'n soort oligargiese heerskappy ingevoer het. 

Volgens hierdie stelsel het alle adellikes ("szlachta"), wat oor landbesit beskik het, gelyke uitgebreide regte en voorregte geniet. Die adellikes het sowel die wetgewende orgaan, die *Sejm* of Poolse parlement, asook die Gemenebes se koning as verkose staatshoof oorheers.
Abel Kraamsaal

**Abel Kraamsaal** is 'n Afrikaanse sanger wat hoofsaaklik rock-musiek sing. Sy eerste solo CD, ''Woorde op 'n wynboks'', word in 2003 opgeneem en vrygestel ('n Gian Groen produksie).

## Diskografie 
* Die Afstand Tussen Tyd, 2010
* Vasgevang - Die Beste Van Abel Kraamsaal, 2008 VONK MUSIEK
* Sondeval, BOWLINE
* Wonder Jy Ook Soms?, 2005 CABEL/BOWLINE
* Woorde op 'n Wynboks, 2003 AFRIMUSIK

## Verwysings 
## Sien ook 
* Afrikaanse musiek
* Lys van Suid-Afrikaanse musikante

## Eksterne skakels 
* Abel Kraamsaal se amptelike webtuiste 
* 
* 
*
Lugwaardin

duimnael|340px|'n Lugwaardin lig passasiers in oor veiligheid op die vliegtuig.

'n **Vlugbeampte**, **vlugkelner** of **lugwaardin** is 'n persoon wat in die kajuit van 'n passasiersvliegtuig na die veiligheid en die versorging van die passasiers omsien. Van hulle take sluit in:
* Lig passasiers in aangaande veiligheid op die vliegtuig;
* Sien om dat passasiers vasgordel tydens die opstyg en landing van die vliegtuig;
* Bediening van maaltye, versnaperings en drankies; en
* Kyk dat passasiers die reëls gehoorsaam.

## Sien ook 
* Vliegtuig
* Lugredery
* Suid-Afrikaanse Lugdiens

## Eksterne skakels 
* Vlugbeampte by myloopbaan.co.za